Karin sabbin alamomi dake bayyanar da Coronavirus a jikin dan Adam
An samu karin sabbin alamomi dake bayyanar da Coronavirus a jikin dan Adam
4 months ago 20063 views by Muhammad Auwal
Masana kiwon lafiya a kasar Birtaniya, kwararru a sashin Kunne, Hanci da Makogwaro sun gano wasu sabbin alamomin cutar Coronavirus, daga ciki akwai daina jin dandano a harce da kuma daina gane kamshi ko wari.
KU KARANTA: Kaico! Annobar Corona ta kashe mutane 100 cikin sa’o’i 24 a kasar Amurka
“Ire iren marasa lafiyan nan sun taimaka kwarai wajen yaduwar cutar Covid-19, sai dai har yanzu hukumomi basu dauki wadannan alamomi da muhimmanci ba saboda ba’a killace masu su ko a musu gwaji.” Inji Claire.
Don haka suka bayar da shawarar a fara amfani da wannan hanya don gane masu dauke da cutar Coronavirus amma basu tari ko atishawa. Shi ma Farfesa Kumar ya ce: “Kananan yara dake dauke da cutar basu nuna alamomi irinsu tari ko atishawa ko zazzabi.
“Amma suna iya kamu da matsalar rashin gane kamshi ko wari, wannan na nufin cutar ta mamaye hancinsu kenan.” Inji shi.
Daga karshe Kumar ya yi kira ga gwamnati ta kara musu yawan kayan kariya a matsayinsu na likitocin dake duba marasa lafiya, saboda a yanzu haka jami’ansu da dama sun kamu da cutar a sanadiyyar kulawa da masu cutar saboda karancin kayan kariya.
5 hours ago 59148 views
4 hours ago 10678 views
6 hours ago 16971 views
5 hours ago 22985 views
14 minutes ago 1454 views